מדריך מונגש בנושא כתות פוגעניות

# שאלה: מה עליי לעשות אם יש חשש שחבר שלי נקלע לתוך כת?

**תשובה:** צריך לבדוק אם הקבוצה היא קבוצה כיתתית פוגענית, מתקשרים לקו החם של המרכז לנפגעי כתות.

לא לדבר אתו על הנושא ולנסות כמה שפחות להתווכח אתו, לריב אתו או להדוף את מה שהוא אומר. חשוב להתעניין בו ובשלומו בתוך הארגון/ כת. זה לא אומר לתמוך בו שהוא נמצא בכת, אלא פשוט להיות שם בשבילו.

נער שיצא מכת הוא בדרך כלל ילד שגדל בכת, הוא יחווה קושי עצום לצאת לבד מהכת ללא ההורים.

הדבר הכי טוב שאפשר לעשות זה להפנות אותו למרכז לנפגעי כתות.

# שאלה: מה עליי לעשות אם חבר שלי בוודאות נקלע לכת?

**תשובה:** חשוב מאוד לא להגיד לאותו אדם שנמצא בכת שהוא נמצא בכת, כדי שלא יתרחק מכם ויקטע את הקשר שלו אתכם.

מתקשרים לקו החם ומתייעצים איתם מה צריך לעשות, ואיך צריך לדבר עם אותו האדם.

במידה וכבר קרתה התנגחות כזו או אחרת בנושא ההישארות שלו בארגון, חשוב להפסיק לדבר איתו על זה ופשוט לגרום לו להרגיש שהוא רצוי בבית שלו ושרוצים שהוא יבוא לבקר.

רק לא לכעוס עליו שהוא שם.

# שאלה: מה עליי לעשות אם חבר שלי יצא מכת?

**תשובה:** התנאי הראשוני של יוצא מכת לצאת מהכת זה שהוא יעבור תהליך של התפכחות, הבנה אישית שלו שהוא היה בכת, ורק אז אפשר לתמוך בו.

צריך להפנות אותו למרכז לנפגעי כתות, להענקת תמיכה ראשונית. שם הוא יפגוש אנשי מקצוע שיכולים לסייע לו, ויסבסדו לו במחיר נמוך מהרגיל כ-5 טיפולים פסיכולוגיים בהתאם למקרה שלו.

לספק לו תמיכה ולהיות שם בשבילו, להגיד לו שהוא לא אשם במה שהוא עבר. ושלא יתבייש ושהכול בסדר, ובמיוחד להגיד לו שיש מי שיעזור לו.